Søknaden sendes til:

Hvilke arbeider i forbindelse med piper og ildsteder er unntatt søknadsplikt

og hvilke må du søke om?

Når du skal gjøre arbeider i forbindelse med piper og ildsteder er det to ulike kategorier som er aktuelle. Det kan være at du;

1. Kan gjøre arbeidene uten å søke (altså ikke søknadspliktig).
2. Må søke og søknaden må innsendes av foretak som påtar seg ansvar som [ansvarlig søker](https://lovdata.no/dokument/SF/forskrift/2010-03-26-488/KAPITTEL_3-4#%C2%A712-2), eventuelt av tiltakshaver med ansvarsrett som [selvbygger etter byggesaksforskriften (SAK10) § 6-8](https://lovdata.no/dokument/SF/forskrift/2010-03-26-488#%C2%A76-8). Prosjektering og utførelse må utføres av foretak som påtar seg ansvar som henholdsvis [ansvarlig prosjekterende](https://lovdata.no/dokument/SF/forskrift/2010-03-26-488/KAPITTEL_3-4#%C2%A712-3) og [ansvarlig utførende](https://lovdata.no/dokument/SF/forskrift/2010-03-26-488/KAPITTEL_3-4#%C2%A712-4), eventuelt selvbygger med ansvarsrett for dette. Eventuell kontroll må utføres av [foretak som påtar seg ansvar for kontroll](https://lovdata.no/dokument/SF/forskrift/2010-03-26-488/KAPITTEL_3-4#%C2%A712-5). Alle foretak som påtar seg ansvar må tilfredsstille krav til kvalitetssikring jf. [SAK10 kapittel 10](https://lovdata.no/dokument/SF/forskrift/2010-03-26-488#KAPITTEL_3-2) og krav til utdanning og praksis jf. [SAK10 kapittel 11](https://lovdata.no/dokument/SF/forskrift/2010-03-26-488#KAPITTEL_3-3).

Her er to tabeller med mer informasjon om de ulike kategoriene:

|  |
| --- |
| 1. **Ikke søknadspliktig etter** [**plan- og bygningsloven (pbl) § 20-5 d) og e)**](https://lovdata.no/dokument/NL/lov/2008-06-27-71/KAPITTEL_4-1#%C2%A720-5) **og byggesaksforskriften (SAK10) § 4-1 e) pkt. 2 og 5:**
 |
| Hvilke pipe- og ildstedsarbeider gjelder dette for? | **Hvem er ansvarlig for hva?** |
| * **Installering, endring og reparasjon av ildsted i eksisterende bygg innenfor en bruksenhet eller branncelle.**

Eksempler på endring og og reparasjon av ildsted; reinstallering\*), oppføring av brannmur, innmuring av pipestuss, frilufttilførsel, fundamentering av peis og øvrige arbeider som er nødvendig for å installere et ildsted.\*) Med reinstallering menes ildsted som tas ut og plasseres igjen på samme sted og i samme røykløpsinnføring.* **Reparasjon av skorstein (skorstein = pipe), forutsatt at reparasjonen ikke innebærer at skorsteinen endres.**

(Eksempler på reparasjoner som fører til at skorsteinen endres slik at arbeidene blir søknadspliktige, er montering av nytt røykrør eller glidestøp.)* **Frittliggende utepeis som plasseres minst 4 meter fra nabogrense, og som ikke er til fare eller urimelig ulempe for omgivelsene.**
 | Du er selv ansvarlig for at tiltaket (tiltaket = det du skal gjøre) følger bestemmelsene i [plan- og bygningsloven](https://lovdata.no/dokument/NL/lov/2008-06-27-71/) med tilhørende forskrifter, arealplaner som kommuneplanens arealdel og reguleringsplan, og andre tillatelser. Tiltaket må heller ikke komme i strid med annet regelverk. Du er selv ansvarlig for å gjøre eventuelle nødvendige avklaringer med andre myndigheter som er nevnt i [SAK10 § 6-2](https://lovdata.no/dokument/SF/forskrift/2010-03-26-488/KAPITTEL_2-5#%C2%A76-2).Etter forskrift om brannforebyggende tiltak og tilsyn (FOBTOT) [§ 6](https://lovdata.no/dokument/SF/forskrift/2015-12-17-1710) har du meldeplikt til det kommunale feiervesenet når du har installert nytt ildsted eller har foretatt andre vesentlige endringer ved fyringsanlegget. Du er selv ansvarlig for å melde fra til feiervesenet. |

**Digital søknad**

Når du skal søke om tillatelse, anbefaler vi at du sender elektronisk søknad gjennom en av flere søknadsportaler. Ved å bruke slike verktøy får du samtidig en bedre kvalitetskontroll av søknaden. Mange kommuner har redusert gebyr for søknader innsendt via internett. Se dibk.no for oversikt over forskjellige søknadsportaler.

|  |
| --- |
| 1. **Søknadspliktige tiltak med krav om ansvarlige foretak etter** [**plan- og bygningslovens § 20-3**](https://lovdata.no/dokument/NL/lov/2008-06-27-71/KAPITTEL_4-1#%C2%A720-3)**:**
 |
| Hvilke pipe- og ildstedsarbeider gjelder dette for? | **Hvem er ansvarlig for hva?** |
| * **Oppføring av skorstein**
* **Andre reparasjoner av skorstein enn de som er omtalt i tabell 1.**
* **Installering, endring og reparasjon av ildsted som berører mer enn en bruksenhet eller branncelle i eksisterende bygg.**
 | Søknad om disse pipe- og ildstedsarbeidene må innsendes av foretak som påtar seg ansvar som [ansvarlig søker](https://lovdata.no/dokument/NL/lov/2008-06-27-71/KAPITTEL_4-4#%C2%A723-4), eventuelt av tiltakshaver med ansvarsrett som [selvbygger](https://lovdata.no/dokument/SF/forskrift/2010-03-26-488#%C2%A76-8) dersom arbeidene er i egen enebolig eller fritidsbolig. For at du skal kunne bli godkjent som selvbygger forutsetter det at du har nødvendig kompetanse selv, eller at du knytter til deg noen med slik kunnskap.Etter forskrift om brannforebyggende tiltak og tilsyn (FOBTOT) [§ 6](https://lovdata.no/dokument/SF/forskrift/2015-12-17-1710) har du meldeplikt til det kommunale feiervesenet når du har installert nytt ildsted eller har foretatt andre vesentlige endringer ved fyringsanlegget.Du er selv ansvarlig for å melde fra til feiervesenet. |
| **Søknaden skal innsendes i ett eksemplar. I følge** [**SAK10 § 5-4**](https://lovdata.no/dokument/SF/forskrift/2010-03-26-488#%C2%A75-4) **skal den inneholde**: |
| **Søknadsblankett** inkludert erklæring om ansvarsrett for søker [nr. 5174 og 5175, ev. 5184 og 5187](http://dibk.no/no/BYGGEREGLER/Byggesoknader/Byggesaksblanketter/) |
| **Kvittering for nabovarsel og Opplysninger gitt i nabovarsel.** [nr. 5155 og 5156](http://dibk.no/no/BYGGEREGLER/Byggesoknader/Byggesaksblanketter/) [Naboer og gjenboere skal varsles](https://lovdata.no/dokument/SF/forskrift/2010-03-26-488#%C2%A75-2) i de tilfeller deres interesser kan bli berørt. Om det søkes om dispensasjon, skal det varsles særskilt om dette. Søknaden kan ikke sendes til kommunen før frist for nabomerknader er utløpt. Du finner mer informasjon i informasjonsarket *«Nabovarsel –innhold og varslingsmåter».*  |
| **Eventuelle merknader fra naboer** med redegjørelse for hvordan disse eventuelt er tatt hensyn til.  |
| **Situasjonsplan.** Kreves bare for utvendige tiltak. Kartet må være av ny dato, og bestilles hos kommunen. Du finner mer informasjon i informasjonsarket *«Situasjonsplan – hva kreves?»* |
| **Tegninger** som viser skorsteinens eller ildstedets plassering på plantegning, dens utseende og utførelse. Du finner mer informasjon i informasjonsarket *«Tegninger – hva kreves?»* |
| [**Gjennomføringsplan**](https://lovdata.no/dokument/SF/forskrift/2010-03-26-488#%C2%A75-3) med oversikt over ansvarsområder inndelt i godkjenningsområder [nr. 5185](http://dibk.no/no/BYGGEREGLER/Byggesoknader/Byggesaksblanketter/)og etter tiltaksklasser, kontrollområder, ansvarlige foretak og gjennomføring av oppgavene. |
| **Erklæring om** [**ansvarsrett**](https://lovdata.no/dokument/SF/forskrift/2010-03-26-488#KAPITTEL_3) for prosjekterende, utførende og eventuelt kontrollerende. [nr. 5181, ev. 5184 og 5187](http://dibk.no/no/BYGGEREGLER/Byggesoknader/Byggesaksblanketter/) |
| **Eventuelle uttalelser og avgjørelser fra andre myndigheter** som nevnt i [SAK10 § 6-2](https://lovdata.no/dokument/SF/forskrift/2010-03-26-488#%C2%A76-2)  |
| **Eventuelt søknad om dispensasjon**. Er søknaden avhengig av dispensasjon fra plangrunnlaget eller andre bestemmelser, kreves det begrunnet søknad etter [plan- og bygningslovens § 19-1](https://lovdata.no/dokument/NL/lov/2008-06-27-71/KAPITTEL_3-5#%C2%A719-1). Du finner mer informasjon i informasjonsarket *«Dispensasjon».* |

De 4-sifrede numrene i tabellen viser til blankettnummeret for [byggesaksblanketten](http://dibk.no/no/BYGGEREGLER/Byggesoknader/Byggesaksblanketter/) som du finner på [Direktoratet for Byggkvalitet](http://dibk.no/no/BYGGEREGLER/Byggesoknader/Byggesaksblanketter/) sine sider.

**Når kan du begynne arbeidet?**

Om det du skal gjøre ikke er søknadspliktige, kan du begynne arbeidet med en gang du har avklart at vilkårene for unntak fra søknadsplikt er oppfylt.

Om det du skal gjøre er søknadspliktig kan du begynne arbeidet tre uker etter at søknaden er mottatt av kommunen hvis følgende vilkår er oppfylt etter [plan- og bygningslovens § 21-7](https://lovdata.no/dokument/NL/lov/2008-06-27-71/KAPITTEL_4-2#%C2%A721-7):

* Søknaden er komplett, det vil si at den inneholder all nødvendig informasjon
* Det du skal gjøre er i samsvar med bestemmelser gitt i eller i medhold av pbl (er i samsvar med arealplan eller dispensasjon er innhentet på forhånd).
* Det er ikke nødvendig med ytterligere tillatelse, samtykke eller uttalelse fra annen myndighet etter [SAK10 § 6-2](https://lovdata.no/dokument/SF/forskrift/2010-03-26-488#%C2%A76-2).
* At det ikke foreligger nabomerknader.
* Kommunen har ikke gitt deg beskjed om forlenget saksbehandlingsfrist etter [SAK10 §7-3](https://lovdata.no/dokument/SF/forskrift/2010-03-26-488#%C2%A77-3).

Er ikke disse vilkårene oppfylt, må du vente med å utføre arbeidene til du har fått skriftlig tillatelse fra kommunen. Kommunen har da en frist på 12 uker til å gi deg svar. Se [pbl § 21-7](https://lovdata.no/dokument/NL/lov/2008-06-27-71/KAPITTEL_4-2#%C2%A721-7).

**Når de søknadspliktige arbeidene er ferdig utført, skal du som** [**tiltakshaver**](https://lovdata.no/dokument/NL/lov/2008-06-27-71/KAPITTEL_4-4#%C2%A723-2) **/** [**ansvarlig søker**](https://lovdata.no/dokument/NL/lov/2008-06-27-71/KAPITTEL_4-4#%C2%A723-4) **be kommunen om** [**ferdigattest**](https://lovdata.no/dokument/NL/lov/2008-06-27-71/KAPITTEL_4-2#%C2%A721-10)**.**